ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013432

ขอให้แก้ไขปัญหาการจราจรติดขัด บริเวณ ห้างสรรพสินค้าเดอะมอลล์ท่าพระ แขวงบุคคโล เขตธนบุรี ไปจนถึงสถานีบริการน้ำมันเชลล์ (ไม่ทราบแขวง และเขต) กรุงเทพมหานคร เนื่องจากผู้ร้องแจ้งว่าสัญจรผ่านบริเวณพื้นที่ดังกล่าว ซึ่งจะประสบปัญหาการจราจรติดขัดเป็นอย่างมาก สาเหตุเกิดจากจะมีผู้ประกอบการบนถนน (เจ้าหน้าที่ไม่ทราบหน่วยงาน) มีการปิดช่องทางการจราจรด้วยแท่นปูนคอนกรีตและสามารถสัญจรได้เพียงช่องทางเดียว ทำให้บริเวณดังกล่าวหรือตั้งแต่บริเวณแยกเดอะมอลล์ท่าพระลงอุโมงค์ไปจนถึงสถานีบริการน้ำมันเชลล์(ทางขึ้นพระราม 3) (ตามผู้ร้องแจ้ง) ส่งผลให้ไม่ได้รับความสะดวกในการสัญจรเป็นอย่างมาก เพราะมีการซ่อมแซมถนนตั้งแต่เวลาประมาณ 06.30 - 01.00 น. เป็นประจำทุกวัน อีกทั้งผู้ร้องแจ้งว่าบริเวณถนนที่มีการซ่อมแซมเป็นหลุมเป็นบ่อ ขนาดประมาณ 30 เซนติเมตร ระยะทางประมาณ 2-5 เมตร ซึ่งผู้ร้องเห็นว่าถนนดังกล่าวเป็นพื้นที่สาธารณะไม่สมควรที่จะปิดถนนให้เหลือเพียงเลนเดียว อีกทั้งควรปรับเปลี่ยนเวลาการซ่อมแซมในช่วงเวลาประมาณ 02.00-05.00 น. ส่งผลให้ผู้ร้องและประชาชนที่สัญจรผ่านได้รับความเดือดร้อนเป็นอย่างมาก จึงเห็นควรให้หน่วยงานที่เกี่ยวข้องหาแนวทางแก้ไขปัญหาการจราจรติดขัด เพื่อบรรเทาความเดือดร้อนให้แก่ผู้ร้องและประชาชนที่สัญจรผ่านต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata